**Z A P I S N I K**

sa 24. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 11. rujna 2024. godine s početkom u 13,00 sati.

**Sjednici su nazočni članovi Općinskog vijeća Općine Tompojevci:**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Antun Lukić,
6. Branislav Mišljenović
7. Robert Mesaroš
8. Dejan Ljikar

**Odsutni članovi Općinskog vijeća:**

1. Mihael Sabadoš
2. Tomislav Panenić

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak, zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović - računovodstveni referent

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 8 vijećnika od 10 vijećnika) i da se mogu donositi pravovaljane odluke.

Predsjednik daje dnevni reda na glasanje, te utvrđuje da je sa 8 glasova „ZA“, odnosno jednoglasno usvojen predloženi dnevni red.

DNEVNI RED:

1. Prijedlog Odluke o usvajanju polugodišnjeg izvještaja o izvršenju Proračuna Općine Tompojevci za2024. g.
2. Prijedlog I. Izmjena i dopuna Programa građenja komunalne infrastrukture u 2024. g.
3. Prijedlog I. Izmjena i dopuna Programa održavanja komunalne infrastrukture za 2024. g.
4. Prijedlog I. Izmjena i dopuna Programa utroška sredstava šumskog doprinosa za 2024. g.
5. Prijedlog I. Izmjena i dopuna Programa socijalne skrbi za 2024. g.
6. Prijedlog I. Izmjena i dopuna Proračun Općine Tompojevci za 2024. i projekcija za 2025**.** i 2026. g.
7. Prijedlog Odluke o plaći, naknadama, te drugim pravima Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci.
8. Prijedlog Odluke o IV. Izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci.
9. Prijedlog Odluke o izradi IV. Izmjena i dopuna Prostornog plana uređenja Općine Tompojevci.
10. Prijedlog Odluke o osnivanju Savjeta za zaštitu potrošača javnih usluga Općine Tompojevci.
11. Izvješće o radu Općinskog načelnika Općine Tompojevci za razdoblje od 01.01. – 30.06.2024.g.

Prije prelaska na dnevni red Predsjednik je otvorio raspravu o zapisniku sa 23. sjednice Općinskog vijeća Općine Tompojevci, održane dana 18. lipnja 2024. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 8 glasova „ZA“ usvojilo Zapisnik.

**Točka 1.**

*Prijedlog Odluke o usvajanju polugodišnjeg izvještaja o izvršenju Proračuna Općine Tompojevci za**2024. g.*

Predsjednik daje riječ Mariji Filipović (izvjestiteljici ove točke).

*Marija Filipović* je upoznala nazočne sa sadržajem polugodišnjeg izvještaja o izvršenju proračuna za 2024. godinu, te naglasila da ukupno ostvareni prihodi iznose 894.031,81 euro, i ukupno ostvareni rashodi iznose 816.145,44 eura. Vidljivo je da je ostvaren višak prihoda u odnosu na rashode u iznosu od 77.886,37 eura.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje polugodišnji izvještaja o izvršenju Proračuna Općine Tompojevci za2024. g na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ polugodišnji izvještaj jednoglasno usvojen.**

**Točka 2.**

*Prijedlog I. Izmjena i dopuna Programa građenja komunalne infrastrukture u 2024. g.*

Predsjednik daje riječ Kati Cvitković (izvjestiteljici ove točke).

*Kata Cvitković -*  u I. Izmjenama i dopunama Programa građenja komunalne infrastrukture u 2024. godini planirana sredstva su se povećala sa 619.857,00 eura na 717.257,00 eura (pojašnjava zašto je došlo do povećanja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog I. Izmjena dopuna Programa građenja komunalne infrastrukture u 2024. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 3.**

*Prijedlog I. Izmjena i dopuna Programa održavanja komunalne infrastrukture za 2024. g.*

Predsjednik daje riječ Kati Cvitković (izvjestiteljici ove točke).

*Kata Cvitković -*  u I. Izmjenama i dopunama Programa održavanja komunalne infrastrukture za 2024. godini planirana sredstva su se povećala sa 153.299,00 eura na 165.794,00 eura. (pojašnjava zašto je došlo do povećanja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog I. Izmjena i dopuna Programa održavanja komunalne infrastrukture za 2023. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 4.**

*Prijedlog I. izmjena i dopuna Programa utroška sredstava šumskog doprinosa za 2024. g*

Predsjednik daje riječ Kati Cvitković (izvjestiteljici ove točke).

*Kata Cvitković -* u I. Izmjenama i dopunama Programa utroška sredstava šumskog doprinosa za 2024. gplanirana sredstva su ostala u istoj visini od 25.800,00 eura, samo je došlo do izmjene kod namjene tih sredstava , (pojašnjava namjenu).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava šumskog doprinosa za 2024. g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 5.**

**Prijedlog I. izmjena i dopuna Programa socijalne skrbi za 2024. g.**

Pr**e**dsjednik daje riječ Kati Cvitković izvjestiteljici ove točke.

*Kata Cvitković-* u I. Izmjenama i dopunama Programa socijalne skrbiza 2024. g. planirana sredstva su se povećala sa 25.050,00 eura na 29.150,00 eura (pojašnjava zašto je došlo do povećanja).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog I. Izmjena i dopuna Programa socijalne skrbi za 2024. g.na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 6.**

**Prijedlog I. Izmjena i dopuna Proračun Općine Tompojevci za 2024. i projekcija**

**za 2025. i 2026. g.**

Predsjednik daje riječ Mariji Filipović izvjestiteljice ove točke.

*Marija Filipović* – ovim Izmjenama i dopunama proračuna povećavaju se prihodi sa 3.203.348,00 eura na 3.818.794,00 eura. Također su se povećali i rashodi sa 3.767.348,00 eura na 3.888.721,00 eura. Razlika između rashoda i prihoda pokrit će se iz viška prihoda iz prošlih godina u iznosu od 69.927,00 eura (pojašnjava nastale promjene). Što se tiče izmjena programa pojašnjeno je u prethodnim točkama.

Predsjednik otvara raspravu.

Općinski načelnik – pojašnjava razloge smanjenja i povećanja stavki što se tiče projekata (projekti koji su odobreni, a nisu planirani došlo do povećanja stavki, a oni koji su planirani, a nisu odobreni stavke su se smanjile, govori o situaciji koja se dogodila poslije 01.01.2024. godine).

Predsjednik zatvara raspravu i daje prijedlog I. Izmjena i dopuna Proračun Općine Tompojevci za 2024. i projekcija za 2025. i 2026. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 7.**

*Prijedlog Odluke o plaći, naknadama, te drugim pravima Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci*

Predsjednik daje riječ Općinskom načelniku izvjestitelju ove točke.

Općinski načelnik – u izmjenu ove odluke ide se prvenstveno zato što se izračun plaće dužnosnika u Općini Tompojevci ne veže uz osnovicu za izračun plaće državnih dužnosnika i kad dolazi do promjene u plaći državnih dužnosnika kod nas ne dolazi, odnosno kod nas svaka promjena mora ići na vijeće. Stoga se predlaže da osnovica za izračun plaće naših dužnosnika bude u visini osnovice za izračun plaće državnih dužnosnika pomnožena s predloženim koeficijentom čini plaću u visini koja ne prelazi iznos propisan Zakonom, a koji se određuje sukladno broju stanovnika JLS.

Predsjednik otvara raspravu.

Predsjednik zatvara raspravu i daje prijedlog Odluke o plaći, naknadama, te drugim pravima Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 8.**

*Prijedlog Odluke o IV. Izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci*

Predsjednik daje riječ Općinskom načelniku izvjestitelju ove točke.

Općinski načelnik – u izmjenu ove odluke ide se iz istog razloga kao i u prethodnoj točki, želi se izjednačiti osnovica za izračun plaće naših lokalnih službenika i namještenika s osnovicom državnih službenika i namještenika koja je puno veća od osnovice za izračun plaće naših službenika i namještenika (odluku o visini osnovice donosi općinski načelnik), a budući da plaću čini umnožak osnovice i koeficijenata predlaže se smanjenje koeficijenata budući da se planira povećati osnovica (pojašnjava prijedlog).

**Točka 9.**

*Prijedlog Odluke o izradi IV. Izmjena i dopuna Prostornog plana uređenja Općine Tompojevci*

Pr**e**dsjednik daje riječ Kati Cvitković, pročelnici JUO (izvjestiteljica ove točke)

Kata Cvitković – Općina se prijavila na raspisani javni poziv od strane Ministarstva prostornoga uređenja, graditeljstva i državne imovine za izradu prostornih planova nove generacije putem elektroničkog sustava „ePlanovi“. Ukupna odobrena sredstva u iznosu od 24.875,00 eura, pokriti će sve troškove potrebne za izradu IV. izmjena i dopuna prostornog plana uređenja Općine Tompojevci (pojasnila proceduru izrade i što je sve obuhvaćeno izmjenama i dopunama).

Predsjednik otvara raspravu ( nitko se nije javio za raspravu)

Predsjednik zatvara raspravu i daje prijedlog Odluke o izradi IV. izmjena i dopuna prostornog plana uređenja Općine Tompojevci na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 10.**

*Prijedlog Odluke o osnivanju Savjeta za zaštitu potrošača javnih usluga Općine Tompojevci*

Pr**e**dsjednik daje riječ Kati Cvitković, pročelnici JUO (izvjestiteljica ove točke).

Kata Cvitković – odluku o osnivanju Savjeta za zaštitu potrošača javnih usluga Općine Tompojevci 2019. godine, po tada važećem Zakonu o zaštiti potrošača, donio je Općinski načelnik, kao i odluku o imenovanju članova Savjeta. Budući da je mandat članova Savjeta istekao, po novom sada važećem Zakonu osnivanje Savjeta je u nadležnosti Općinskog vijeća, stoga se ova točka našla na dnevnom redu (pojašnjava Odluku).

Predsjednik otvara raspravu.

Predsjednik zatvara raspravu i daje prijedlog Odluke o osnivanju Savjeta za zaštitu potrošača javnih usluga Općine Tompojevci na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 11.**

**Izvješće o radu Općinskog načelnika Općine Tompojevci za razdoblje od 01.01. – 30.06.2024.g**

Predsjednik daje riječ Općinskom načelniku Milanu Grubaču, izvjestitelju ove točke.

Općinski načelnik je upoznao vijećnike sa aktivnostima provedenim u prvoj polovini ove godine s naglaskom na ostvarene prihode i rashode koji su se znatno povećali u odnosu na prošlu godinu (pojašnjava). Izvješće sadržava tablici svih prijavljenih i odobrenih projekata sa iznosima, te je vidljivo da općina svakodnevno radi na dobrobiti naših građana i podizanju kvalitete života. Pohvalio rad Jedinstvenog upravnog odjela, bez čijeg rada takvi rezultati ne bi bili mogući, zahvaljuje svim službenicima na predanom radu, vijećnicima na donošenju odluka iz točke 7. i 8., jer to će biti nagrada svim službenicima i dužnosnicima.

Predsjednik otvara raspravu.

Predsjednik- pohvaljuje rad načelnika, jer ostvariti toliko prihoda u prvih šest mjeseci to je ogroman iznos, a rashodi su manji i nije ostvaren deficit.

Obzirom da se nitko nije javio za riječ, predsjednik zatvara raspravu i daje Izvješće o radu Općinskog načelnika Općine Tompojevci za razdoblje od 01.01. – 30.06.2024.g na glasanje, te konstatira da je **sa 9 glasova „ZA“, bez glasa „PROTIV“ i bez glasa „SUZDRŽAN“ Izvješće jednoglasno usvojeno.**

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

*Slavko Ždinjak* pita kada će biti otvorenje županijske ceste Mikluševci-Čakovci (pitaju građani koji su se u početku malo bunili, a sada kad je sve gotovo su jako zadovoljni) i kada će početi sadnja novih drveća?

Općinski načelnik je odgovorio što se tiče ceste to moramo pitati Upravu za ceste VSŽ, oni su investitori, a Općina je sa svojim sredstvima sufinancirala cijeli projekt. Sadnja novih drveća će krenuti u listopadu, odnosno studenom ovisno o vremenskim uvjetima, a sadit će se tri vrste: japanska trešnja, katalpa i crvenolisna šljiva.

Predsjednik zaključuje rad sjednice u 13,38 sati.

KLASA: 021-05/21-01/15

URBROJ: 2196-26-02-24-47

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac